เรื่องร้องเรียน: เดี๋ยวนี้สุเหร่าสามอินใช้เครื่องขยายเสียงดังมากจน คนที่บ้านโดนปลุกตื่นบ่อยมากจนพักผ่อนไม่พอ ตอนช่วงกลางวันก็สะดุ้งตกใจประจำจนถึงตอนสองทุ่ม  เด็กเล็กที่บ้านตื่นตกใจมาร้องให้เพราะเสียงจากสุเหร่า ที่บ้านก็มีคนไม่สบายต้องพักผ่อน ช่วยไปหยุดการใช้เครื่องขยายเสียงด้วย
การดำเนินการของเจ้าหน้าที่: ตามที่ท่านได้แจ้งเรื่องร้องเรียนการใช้เสียงผ่านเครื่องขยายเสียงของมัสยิดสุเหร่าสามอิน ซึ่งทางฝ่ายสิ่งแวดล้อมฯได้ประสานไปยังหน่วยงานที่เกี่ยวข้อง อาทิ สำนักอนามัย สำนักสิ่งแวดล้อม ซึ่งได้ทำการเข้าวัดเสียง ซึ่งพบว่ามีค่าเกินและถือเป็นเสียงรบกวนจริง ทางสำนักงานเขตวัฒนา ร่วมกับสำนักอนามัย สำนักสิ่งแวดล้อม จึงได้ประสานไปยังคณะกรรมการอิสลามประจำกรุงเทพมหานคร เพื่อร่วมหาแนวทางการแก้ไข และทางคณะกรรมการอิสลามฯ จะได้นำเรื่องประสานสำนักจุฬาราชมนตรี เพื่อหาแนวทางข้อยุติต่อไป           ทั้งนี้ขอเรียนให้ทราบว่า เนื่องจากแหล่งกำเนิดเสียงเป็นศาสนสถาน ทางสำนักงานเขตจึงไม่สามารถออกหนังสือคำสั่งแก่ทางมัสยิดได้ โดยการแก้ปัญหาที่ผ่านมาจะเป็นไปในลักษณะขอความร่วมมือจากทางมัสยิด เมื่อพิจารณาแล้ว สำนักจุฬาราชมนตรีคือหน่วยงานสูงสุดที่ควบคุมและมีอำนาจในการพิจารณาสั่งการทางมัสยิดได้ ท่านสามารถติดต่อแจ้งเรื่องไปยังหน่วยงานดังกล่าวได้อีกช่องทางหนึ่ง ดังนี้ อาคารสำนักจุฬาราชมนตรี ชั้น 3 ศูนย์บริหารกิจการศาสนาอิสลามแห่งชาติ เฉลิมพระเกียรติ ถนนคลองเก้า แขวงคลองสิบ เขตหนองจอก กรุงเทพมหานคร 10530 โทรศัพท์ : 0-2949-4278 , 0-2949-4312-3 โทรสาร : 0-2949-4220 www.skthai.org  E-mail : info@skthai.org  Facebook: https://www.facebook.com/samnakjula           ทางสำนักงานเขตวัฒนาต้องขออภัยในความไม่สะดวกที่เกิดขึ้น และจะเร่งติดตามประสานส่งเรื่องให้สำนักจุฬาราชมนตรีทราบและหาแนวทางข้อยุติปัญหานี้ต่อไป
ความเห็นของผู้แจ้ง: ในเอกสารแค่บอกให้ทางสุเหร่าเบาลงตอนเช้าเท่านั้นแต่จริงๆแล้วเสียงดังหลายช่วงเวลามาก ตอนนี้แม้แต่เสียงช่วงเช้าก็ยังไม่เห็นเบาลงเลย ช่วงเวลาอื่นๆรวมทั้งอาทิตย์ที่ผ่านมาเสียงดังสุดๆเลยงงว่ามาวัดเมื่อไหร่กันแน่และมาวัดยังไงบอกค่าเสียงไม่เกิน  อยู่ดีๆบอกว่าเรื่องเสร็จสิ้นแบบนี้เท่ากับว่าทางเขตไม่เข้าใจปัญหาและไม่เอาใจใส่ปัญหาเลย
พื้นที่: แขวงคลองตันเหนือ เขตวัฒนา กรุงเทพมหานคร